**Oulun Polte** (joskus myös PolteOulu) oli oululainen pesäpalloseura. Se perustettiin vuonna 2007. Kaudet 2009-2010 Polte pelasi valtakunnan toiseksi korkeimmalla sarjatasolla Ykköspesiksessä. Joukkueen kotikenttänä toimi Raksilan pesäpallostadion.

Historia
--------

Oulun Polte perustettiin vuoden 2007 elokuussa. Virallisesti seuran nimi on Oulun Polte ry, ja se rekisteröitiin 4. syyskuuta 2007. Seuran tarkoituksena oli edistää ja kehittää urheilu- ja liikuntaharrastusta Oulussa ja sen lähialueilla. Poltteen toiminnan on tarkoitus tulla kattamaan lasten, nuorten ja aikuisten kunto- kilpa- ja huippu-urheilu. Ensimmäisenä Poltteen lajivalikoimaan otettettiin pesäpallo. Polte teki yhteistoimintasopimuksen helsinkiläisen Puna-Mustien kanssa. Puna-Mustilla olisi ollut kaksi paikkaa Suomensarjaan kaudeksi. Sopimuksen kautta Polte sai PuMun kakkosjoukkueen sarjapaikan Suomensarjassa.

### Ensimmäinen sarjakausi

Poltteen ensimmäinen sarjakausi oli vuonna 2008 ja sarjatasona Suomensarja. Kauteen Polte lähti yhtenä ennakkosuosikkina ja suurin satsauksin. Sen budjetti oli 90 000 euroa, mikä oli 30 000 euroa suurempi kuin millään muulla Suomensarjan joukkueella. Se oli myös suurempi kuin muilla kuudella Pohjoislohkon joukkueella yhteensä. Yleisötavoitteeksi Polte asetti 400 katsojaa. Ennen kauden alkua Poltteen parhaita pelaajia odotettiin olevan Teijo Koivu, Henri Tikkanen ja Pasi Leppäniemi. Koivu valittiinkin kauden aikana B-poikien Itä–Länsi-otteluun. Kovin nimi Poltteen joukkueessa oli kuitenkin kesken kautta saavunut Superpesiskonkari Markus Meriläinen. Pelinjohtajana Poltteella toimi sen avauskaudella Pekka Manninen. Joukkueen kapteenina toimi Heikki Karvonen.

Poltteen vaihtoehtoinen logoEnsimmäisen virallisen ottelunsa Polte pelasi 24. toukokuuta 2008. Vastassa ollut Kiimingin Urheilijat kaatui vieraissa 0–2 (2–5, 2–3). Seuran historian ensimmäisen juoksun virallisessa ottelussa löi Petteri Karhumaa. Ensimmäisen kotiottelunsa Polte pelasi 27. toukokuuta ja vastassa ollut Muhoksen Pallo-Salamat kaatui jaksoin 2–1 321 katsojan edessä. Kaikkiaan Suomensarjan pohjoislohko meni Poltteelta erittäin hyvin. Se voitti lohkon ja samalla pelaamansa 12 ottelua tehden 177 juoksua ja päästäen 46. Koko sarjassa se kärsi ainoastaan yhden jaksotappion. Eroa toiseksi tulleeseen Muhokseen kertyi 13 pistettä Poltteen pelaajat voittivat myös kaikki tärkeät tilastot. Pohjoislohkon lyöjäkuningas oli Heikki Karvonen 40 juoksullaan. Eniten juoksuja toi Poltteen Sami Laine, jonka 31 juoksua toi voiton etenijätilastossa kahdella juoksulla ennen seurakaveri Henri Tikkasta. Tikkanen voitti kärkilyöntitilaston lukemalla 85, ja eroa seuraavaan syntyi 13 kärkilyöntiä. Tehopistetilastossa Poltteen pelaajat ottivat kolmoisvoiton ja paras oli Karvonen 50 (40 lyötyä + 10 tuotua) pisteellään.

Pohjoislohkon voittajana Polte pääsi lohkon välieriin, joissa vastaan asettui Kiimingin Urheilijat. Niissä Polte voitti ensin kotona 2–1 ja sitten vieraissa 0-2. Niinpä se eteni Lohkoloppuotteluihin Lohkoloppuotteluissa vastaan asettui Sotkamon Jymyn kakkosjoukkue. Sotkamo kaatui ensin Oulussa 2-0 ja sitten vieraissa 0–1. Näin Polte selviytyi voitoin 2–0 Ykköspesiksen nousukarsintaan. Nousukarsinnassa vastaan asettui Jyväskylän Lohi. Polte voitti avausottelun 2–0. Seuraavassa ottelussa Lohi oli parempi jaksoin 2–0 ja Polte kärsi historiansa ensimmäisen tappion. Ratkaisevassa ottelussa Polte otti kuitenkin 2–0-voiton ja nousi näin Ykköspesikseen. Samalla Polte teki myös oman yleisäennätyksensä, joka on 348. Jatko-otteluissa Poltteen parhaat eri tilastoissa olivat Heikki Karvonen (14 lyötyä), Ari Nyrhinen (14 lyötyä), Henri Tikkanen (7 tuotua) ja Petteri Jokelainen (40 kärkilyöntiä). Jokelainen myös voitti koko kärkilyöntilaston.

Raksilan pesäpallostadion toimii Poltteen kotikenttänäKauden päätteeksi Polte valitsi parhaaksi pelaajakseen Henri Tikkasen. Tikkanen sai myös parhaan sisäpelaajan palkinnon. Parhaaksi ulkopelaajaksi valittiin Janne Väisänen. Lisäksi palkittuja pelaajia olivat Petteri Karhumaa ja Teijo Koivu.

### Kausi 2009

Ennen kauden 2009 alkua Polte teki farmisopimuksen pääsarjaseura Sotkamon Jymyn kanssa. Poltteen kannalta tärkeä asia tapahtui kuitenkin marraskuussa. Toiminnanjohtaja Mika Myllymäeltä kyseltiin Poltteen mielenkiintoa pelata pesäpallon halli-SM:aa. Yksi paikka SM-hallipesikseen vapautui, kun Seinäjoen Maila-Jussit luopui paikastaan Superpesiksessä. Näin joku Ykköspesiksen seura saisi tuon paikan. Lopulta Polte valittiin mukaan, vaikka muun muassa Kempeleen Kiri olisi ollut halukas hallipeleihin. Niinpä Polte pääsi jo toisella kaudellaan pelaamaan SM-mitaleista. Sen kanssa samassa alkulohkossa pelasivat hallitseva Suomen mestari Pattijoen Urheilijat ja Oulun Lippo. Itse kauteen mahtui sekä hienoja voittoja, että kirveleviä tappioita. Poltteen sijoitus ensimmäisen Ykköspesiksen kauden jälkeen oli seitsemäs pudotuspelipaikan jäädessä vain kolmen pisteen päähän.

### Kausi 2010

Poltteen pelillinen nousujohteisuus jatkui seuraavalla kaudella, kun miesten joukkue raivasi tiensä aina Ykköspesiksen välierävaiheeseen asti. Puolivälierissä Haapajärvi kaatui voitoin 2-0, mutta matka katkesi pääsarjaan noussutta Kankaanpään Mailaa vastaan. Samalla kaudella Poltteeseen perustettiin naisjoukkue, joka aloitti naisten Maakuntasarjassa. Poltteen naisten joukkueessa pelasi kauden aikana monia entisiä supersarjapelaajia, mm. Pauliina Kärnä, Anna Kujanperä ja Jenni Jussila. Poltteen naisten joukkue voitti kaikki kauden aikana pelaamansa ottelut puhtaasti jaksoin 2-0. Juoksusuhde runkosarjassa (14 ottelua) oli tyrmäävä 396-60, joka tekee keskimäärin 28 tehtyä ja 4 päästettyä juoksua / ottelu.

Kauden päätyttyä Oulun Polte luovutti miesten sarjapaikkansa miesten Ykköspesiksessä Oulun Lippo Juniorit ry:lle 18. lokakuuta 2010. Lopulta myös Poltteen naiset luopuivat sarjapaikasta Ykköspesiksessä eikä seuran jatkosta ole tiedotettu.

Lähteet
-------

1. ↑  Yhdistysrekisteri Yhdistysrekisteri. Viitattu 24.11.2008.
2. ↑  Tervetuloa Poltteen kotisivuille Oulun Polte.  Arkistoitu 23.12.2008. Viitattu 24.11.2008.
3. ↑  Uusi pesäpalloseura Ouluun Suomen Pesäpalloliitto. Viitattu 23.1.2008. [vanhentunut linkki]
4. ↑  Miesten Suomensarjan ennakko 2008 Pesäpalloliitto. Viitattu 24.11.2008. [vanhentunut linkki]
5. ↑  Teijo Koivu B-poikien Itä-Länteen Oulun Polte. Viitattu 24.11.2008. [vanhentunut linkki]
6. ↑  Markus Meriläinen ja Polte sopimukseen Oulun Polte. Viitattu 24.11.2008. [vanhentunut linkki]
7. 1 2  Polte - Muhos 27.5.2008 Bittilähde. Viitattu 24.11.2008.
8. ↑  Polte-persoona: Joukkueen kapteeni Heikki Karvonen Oulun Polte. Viitattu 24.11.2008. [vanhentunut linkki]
9. ↑  Avausottelusta täydet pinnat Oulun Polte. Viitattu 24.11.2008. [vanhentunut linkki]
10. ↑  Henkisesti tärkeä voitto Oulun Polte. Viitattu 24.11.2008. [vanhentunut linkki]
11. ↑  Miesten Suomisarjan pohjoislohkon sarjataulukko 2008 Bittilähde. Viitattu 24.11.2008.
12. ↑  Miesten Suomisarjan pohjoislohkon lyöjätilasto 2008 Bittilähde. Viitattu 24.11.2008.
13. ↑  Miesten Suomisarjan pohjoislohkon etenijätilasto 2008 Bittilähde. Viitattu 24.11.2008.
14. ↑  Miesten Suomisarjan pohjoislohkon kärkilyöntitilasto 2008 Bittilähde. Viitattu 24.11.2008.
15. ↑  Miesten Suomisarjan pohjoislohkon Tehopistetitilasto 2008 Bittilähde. Viitattu 24.11.2008.
16. ↑  Miesten Suomisarjan elokuun loppupelit 2008 Bittilähde. Viitattu 24.11.2008.
17. ↑  Miesten Suomisarjan syyskuun loppupelit 2008 Bittilähde. Viitattu 24.11.2008.
18. ↑  Polte - Lohi 7.9.2008 Bittilähde. Viitattu 24.11.2008.
19. ↑  Miesten Suomisarjan loppupelien lyöjätilasto 2008 Bittilähde. Viitattu 24.11.2008.
20. ↑  Miesten Suomisarjan loppupelien etenijätilasto 2008 Bittilähde. Viitattu 24.11.2008.
21. ↑  Miesten Suomisarjan loppupelien kärkilyöntitilasto 2008 Bittilähde. Viitattu 24.11.2008.
22. ↑  Polte palkitsi kauden parhaat Oulun Polte. Viitattu 24.11.2008. [vanhentunut linkki]
23. ↑  Oulun Polte Sotkamon Jymyn farmijoukkueeksi Oulun Polte. Viitattu 24.11.2008. [vanhentunut linkki]
24. ↑  Oulun Polte mukaan SM-hallipesikseen Kaleva. Viitattu 24.11.2008. [vanhentunut linkki]
25. ↑

Aiheesta muualla
----------------

* Viralliset kotisivut (Arkistoitu – Internet Archive)